Вуліца Някрасава (Віцебск)

Вуліца Някрасава — вуліца ў заходняй частцы Віцебска, у Чыгуначным раёне. Працягласць вуліцы 750 метраў, ад пуцеправода Металістаў (былы Ялагскі) і вуліцы Зяньковай да 11-й вуліцы Свярдлова.

Вуліца перайменавана ў гонар рускага паэта і пісьменніка М. А. Някрасава. Гістарычная назва: Вялікая Ялагская вуліца. Вуліца сфарміравалася ў XIX стагоддзі. У сучаснай забудове пераважаюць 2-3-павярховыя будынкі.

На вуліцы знаходзяцца:
 Палац культуры і тэхнікі чыгуначнікаў (д.2а)
 Сярэдняя школа № 17 (д.3)
 Дзіцячы сад № 74 (д.4)
 Віцебская дыстанцыя сігналізацыі і сувязі Віцебскага аддзялення Беларускай ЖД (8)
 Дзіцячы сад № 63 (9)
 Установа аховы здароўя «Віцебскі абласны клінічны спецыялізаваны цэнтр» Раней — Віцебская абласная клінічная бальніца № 2 (10)

У канцы вуліцы з правага боку знаходзяцца Парк чыгуначнікаў і стадыён «Лакаматыў».

 Літаратура 
 Витебск: Энциклопедический справочник / Гл. редактор И. П. Шамякин. — Мн.: БелСЭ им. П. Бровки, 1988. — 408 с. — 60 000 экз. — ISBN 5-85700-004-1
Катэгорыя:Вуліцы Віцебска
Катэгорыя:Вуліцы, названыя ў гонар Мікалая Някрасава